структурните проблеми во економијата ќе бара значително подобрување на институционалниот капацитет во областа на формулирањето и спроведувањето на економската политика. Транспарентноста и квалитетот на јавното финансиско управување и понатаму загрижува. Севкупно, подготовките во областа на економската и монетарната политика се во напредна фаза .

### 4.18. Поглавје 18: Статистика

Во областа на статистичката инфраструктура , беше донесена измена на законот за статистика за дефинирање на постапката за избор и именување на директорот на Државниот завод за статистика. Подобрувањата на ИТ системите на Државниот завод за статистика и на централната банка го подобрија безбедното складирање, како и собирањето и управувањето со податоци. Државниот завод за статистика спроведе пилот - истражувања за иновациите, реалните цени на увоз - извоз, еколошките трошоци на патникот, мобилноста и органското производство. Шест статистички истражувања морааеда бидат одложени поради недостаток на ресурси на Државниот завод за статистика. Обемот на податоци доставени до Евростат се зголеми и беа дефинирани постапките за обезбедување на сигурен пристап до микроподатоци за научно - истражувачки цели.

Во областа на класификациите и регистрите , беше постигнат дополнителен напредок во транзицијата кон НАЦЕ Рев. 2. статистичката класификација на економските активности. Системот за номенклатура на територијални единици е во согласност со националната територијална организација.

Во однос на секторската статистика , статистиката на националните сметки беше повеќе усогласена со acquis . Историските податоци од националните сметки беа ревидирани. Првата процена на сезонски прилагодувања на податоци за квартални и годишни национални сметки беше подготвена за периодот од 2004 - 2013 година. Беше изготвен акциски план за спроведување на ЕСА 2010 (Европски систем на сметки) и Државниот завод за статистика ги објави првите серии на податоци според ЕСА 2010. Меѓутоа, потребни се поматамошни значителни напори за да се усогласи со новите барања и треба да продолжи според акцискиот план договорен со Еуростат. Централната банка постигна подобрувања во својата статистика за каматните стапки и во својата надворешна статистика, како и во статистиката која се користи во составувањето на финансиските сметки. Статистичките податоци за платниот биланс и меѓународната инвестициска позиција се усогласени со новиот Прирачник за платен биланс (BPM6), а објавени се и податоци за годишните, кварталните и месечните серии за периодот од 1998 - 2014 година. Беше објавена регионалната земјоделска статистика, а податоците за работна сила беа ревидирани. Усогласувањето со acquis се подобри во однос на социјалната статистика преку спроведување на Анкетата за приходи и услови за живеење (СИЛЦ) и пренос на податоци до Еуростат. Недостатокот на ажурирани податоци за населението продолжува да има негативно влијание врз статистичката точност во широк спектар на области.

#### Заклучок

Постигнат е добар напредок во областа на статистиката, особено во статистичката инфраструктура и во усогласувањето на секторската статистика со acquis . Недоволните човечки и финансиски ресурси, сепак, го забавија напредокот во оваа област. Подготовките во областа на статистиката се во напредна фаза.

### 4.19. Поглавје 19: Социјална политика и вработување

Постигнат е ограничен напредок во однос на трудовото право . Соработката помеѓу релевантните институции задолжени за спроведување на Законот за работни односи не е подобрена.

Беа донесени правилници за ризиците поврзани со електромагнетните полиња и за утврдување на ценовник за услугите поврзани со безбедноста и здравјето при работа . Треба да се забрза спроведувањето на стратегијата и поврзаните акциски планови за здравје при работа. Исто така, треба да се подобри соработката помеѓу релевантните органи. Националниот совет за безбедност и здравје при работа останува неефикасен, се состанува нередовно и без надзор. Нема подобрувања во капацитетот за извршување на инспекции во однос на безбедноста и здравјето при работа.

34